અમદાવાદ, ન્યુ યોર્ક, 28સપ્ટેમ્બર : ભારતના લોકલાડીલા વડાપ્રધાન નરેન્દ્ર મોદી તેમની પાર્ટી ભાજપ માટે જાણીતા સ્લોગન 'પાર્ટી વિથ ડિફરન્સ'ની જેમ પોતે 'પ્રાઇમ મિનિસ્ટર વિથ ડિફરન્સ' છે. વડાપ્રધાન તરીકે નરેન્દ્ર મોદીએ દેશવાસીઓ સાથે સંપર્ક બનાવવામાં કોઇ કસર નથી છોડી તેમ રાજદ્વારી સ્તરે અન્ય દેશો સાથે પણ ખાસ સંબંધો વિકસાવવાની દિશામાં પ્રયાસો આરંભ્યા છે. આ ઉપરાંત અન્ય એક બાબત માટે પણ નરેન્દ્ર મોદીને 'પ્રાઇમ મિનિસ્ટર વિથ ડિફરન્સ' કહેવામાં કોઇ અતિશયોક્તિ નથી.